564771040c69736025279e504dfd4f2c

 Hej, jeg har lige fået min mens, og jeg er bange for, at når jeg starter i skolen igen at jeg bløder igennem, og jeg er en af dem der bløder  
Menstruation
============


ungzone.dk
2021.43

Hejsa!  


I starten kan det være svært at finde ud af, hvilke bind man skal bruge. Derfor kan det være en god ide at starte med nogle bind, der er lidt tykke eller købe nogle forskellige størrelser, som man kan prøve. Det gode ved tykke bind er, at de kan opsamle mere blod end de tynde. Det kan være rart, hvis man er bange for at bløde igennem.   
Der er mange forskellige bind at vælge imellem og det kan godt være lidt forvirrende at stå og kigge på dem i supermarkedet, Normal eller lignende. Derfor kan du eventuelt spørge din mor om hjælp til at finde nogle forskellige typer af bind, så du kan finde ud af, hvad der passer bedst til dig. 

Når man har sin menstruation og skal ud, for eksempel i skole eller på besøg hos en veninde, er det en god idé at have nogle bind med i tasken, så man altid kan skifte bind i løbet af dagen og ikke skal vente til man kommer hjem igen. Derudover kan man også godt have behov for at gå ud på toilettet lidt oftere end normalt, så man kan tjekke om man bør skifte bind, så man undgår at bløde igennem. 

Jeg håber, at mit svar er til hjælp for dig. Ellers skal du endelig skrive til os igen!

De bedste hilsner Julie :-)

  
  
 